[{"text_idx": "#000003", "text": "Ainhoa Salterainek adierazi du harro dela berdintasunaren ildoan Euskal Herria Kopa Amorebieta-Etxanon jokatzeaz eta eskerronak eman dizkie antolatzaileei eta finalean arituko diren klubei. Garbine Etxeberria oso pozik dagoela azaldu du, baldintza hauetan izanik ere Euskal Herria Kopa jokatzen delako. Iazko edizioaren kopari eusteko ahalegin guztiak egingo dituztela, ilusio handia egiten diela Euskal Herria Kopa irabazteak eta, gaineratu du, jokatzeko gosez direla, txapelketa honek aritzeko aukera ematen diela ere eta eskerrak eman dizkie antolatzaileei. Joseba Agirrek ere pandemiaren kezken gainetik lehiaketa jokatuko delako pozik agertu da, joan zen urtean ez zutela irabazi eta gogo handiaz direla txapela berreskuratzeko. Eskerrak eman dizkie antolaketan dabiltzan guztiei. Jokatzeko irrikitzen daudela, baina, azpimarratu du penagarria dela futbolean ikuslerik gabe lehiatu beharra."}, {"text_idx": "#000008", "text": "Esker beroenak eman nahi dizkiogu; Sondikako klubari, hasieratik izan duen konpromisoagatik, Gipuzkoako Touring klubari, Arabako Amurriori, Leitzako Aurrerari, Iparaldean lanean aritu den Alexi, eta Baionako Avironi, baita ere saiatu arren laguntza ematerik izan ez duten klub eta pertsona guztiei... ezer baino lehen, gure esker beroenak."}, {"text_idx": "#000009", "text": "Izan ere, oztopoak oztopo, guztien ahaleginari esker, X. Euskal Herria Kopa egin egingo da. Egiten ari da bere osotasunean."}, {"text_idx": "#000011", "text": "1.- Formatoa. Ohikoa izan da kopa honetan kanporaketa fase bat egin eta ondoren finalerdiak eta finala egitea. Baina oraingoan halabeharrez alderantziz izango da. Lehenik final erdiak eta finalak izango dira eta ondoren hurrengo urteko sailkapenerako balioko duen kanporaketa."}, {"text_idx": "#000016", "text": "Eskerrik asko, igandean ikusiko gara, ezinbestean ETB1ean."}, {"text_idx": "#000021", "text": "Abuztuaren 14an hasi eta 29an jokatuko da finala, Zarautzen"}]